ফেদেরিকো গাত্তোনি
ফেদেরিকো আগুস্তিন গাত্তোনি (ইতালীয়: Federico Gattoni; জন্ম: ১৬ ফেব্রুয়ারি ১৯৯৯; ফেদেরিকো গাত্তোনি নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়ার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১৯ সালে, গাত্তোনি আর্জেন্টিনা অনূর্ধ্ব-১৮ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।